Robert M. Losey

Robert Moffat Losey (født 27. mai 1908, død 21. april 1940) var en amerikansk luftfartsmetorolog og offiser i hæren. Han omkom under et tysk bombeangrep mot jernbanestasjonen på Dombås 21. april 1940, og ble dermed det første amerikanske dødsoffer under andre verdenskrig.J. Michael Cleverley, The First American Official Killed In This War, Foreign Service Journal, December 2003. Losey tjenestegjorde som assisterende militærattaché først i Finland, deretter i Sverige og Norge. I Norge deltok han i arbeidet med å evakuere den amerikanske legasjonen til Sverige etter den tyske invasjonen 9. april. Under bombeangrepet mot Dombås søkte han tilflukt i jernbanetunnelen, men ble truffet av en dødelig granatsplint da han tittet ut av tunnelåpningen.Life, 13. mai 1940, s.32, lest på Google Books 1.nov 2012. Hermann Göring beklaget Loseys død overfor amerikanske myndigheterMilwaukee Journal, 26. april 1940, s.1. som Tyskland ennå ikke hadde erklært krig mot. Losey ga navn til en militær flyplass på Puerto Rico brukt under andre verdenskrig. I august 1987 ble det på Dombås avduket et minnesmerke over Losey og de andre som falt i kampene ved Dombås,Aftenposten, 24. august 1987, s.16. med følgende innskrift:
«In memory of Captain Robert Losey, USAAC killed in action at Dombås 21th April. The first american serviceman to give his life for his country in World War II.»
 Referanser 

Kategori:Norge under andre verdenskrig
Kategori:Offiserer i U.S. Army
Kategori:Personer fra Jackson County i Iowa
Kategori:Dombås